ລາວເນັ້ນຢ້ຳອີກວ່າຈະດຳເນີນການຮັບເອົາມົ້ງຫ້ວຍນ້ຳຂາວ  ໃຫ້ໝົດໃນທ້າຍປີນີ້
ລາວຢືນຢັນຄືນວ່າຈະດຳເນີນການຮັບເອົາງທີ່ຫ້ອຍນ້ຳຂາວໃຫ້ໝົດໃນທ້າຍປີນີ້
ເອກອັກຄະລັດຖະທູດລາວປະຈຳບາງກອກ ຢິນຢັນວ່າທາງການລາວ ມີຄວາມພ້ອມສະ ເໝີທີ່ຈະຮັບຮອງເອົາຊາວມົ້ງທຸກຄົນຈາກ ບ້ານຫ້ວຍນ້ຳຂາວກັບຄືນໄປລາວ, ຊຶ່ງໃນປັດ, ຈຸບັນ ກໍ່ໄດ້ປະສານງານກັບທາງການໄທຢ່າງ ໃກ້ຊິດ ເພື່ອດຳເນີນການດັ່ງກ່າວໃຫ້ເສັດສິ້ນ ໃນທ້າຍປີນີ້ ທັງນີ້ ໂດຍທາງການລາວຍັງຄົງຢືນຢັນທີ່ຈະດຳເນີນການດັ່ກງ່າວໃກ້ແລ້ວ ພາຍໃນທ້າຍ ປີ 2009 ນີ້ ຊຶ່ງກໍ່ເປັນໄປຕາມການຕົກລົງຮ່ວມລະຫວ່າງຄະນະກຳມະການຮັກສາຄວາມ ສະງົບຮຽບຮ້ອຍໃນເຂດຊາຍແດນທົ່ວໄປ ລະຫວ່າງ ລາວ-ໄທ ນັ້ນເອງ ກ່ອນໜ້າ ນີ້ ກໍ່ຄືເມືອວັນທີ່ 30 ກໍລະກົດ ທີ່ຜ່ານມາ ຄະນະຜູ້ແທນຂອງກະຊວງການຕ່າງປະເທດສະ ຫະລັດອາເມຣິກາກໍໄດ້ເດີນທາງໄປກວດຢ້ຽມແລະ ຮັບຊາບຂໍ້ມູນກ່ຽວກັບມາດຕະການ ຕ່າງໆ ທີ່ກອງທັບພາກທີ່ 3 ຂອງໄທ ໄດ້ປະຕິບັດຕໍ່ບັນດາຊາວມົ້ງຢູ່ສູນຮອງຮັບຊົ່ວຄາວດັ່ງກ່າວ ແລະ ກໍ່ໄດ້ໃຫ້ການຢືນຢັນກັບແກນນຳຊາວມົ້ງວ່າລັດຖະບານສະຫະລັດບໍ່ມີ ນະໂຍບາຍ ທີ່ຈະຮັບເອົາຊາວມົ້ງໄປຕັ້ງຖິ່ນຖານໃໝ່ຢູ່ໃນສະຫະລັດແຕ່ຢ່າງໃດ ຊຶ່ງກໍ່ໝາຍ ຄວາມວ່າ ບັນດາຊາງມົ້ງລາວທີ່ພັກອາໃສຢູ່ສູນຮອງຮັບຊົ່ວຄາວບ້ານຫ້ວຍນ້ຳຂາວ,ໃນທຸກ,ມື້ນີ້ ນອກຈາກຈະບໍ່ມີໂອກາດ,ໄດ້ເດີນທາງໄປຕັ້ງຖິ່ນຖານໃໝ່ຢູ່ໃນສະຫະລັດອາເມຣິກາແລ້ວ ກໍ່ຍັງຈະຕ້ອງຖືກສົ່ງກັບຄືນໄປຍັງພູມລຳເນົາເດີມຢູ່ໃນປະເທດລາວ ຕາມແຜນການທີ່ທາງການລາວແລະ ໄທ ໄດ້ກຳນົດໄວ້ວ່າຈະຮ່ວມກັນດຳເນີນການດັ່ງກ່າວນີ້ ໃຫ້ແລ້ວທັງໝົດ ພາຍໃນທ້າຍປີ2009 ນີ້ນັ້ນເອງ ແຕ່ຢ່າງໃດກໍຕາມທ້າວ ຈົງ ເຈີລໍ້ ໃນ ຖານະແກນນຳຂອງຊາວມົ້ງທີ່ພັກອາໃສ ຢູ່ສູນຮອງຮັບຊົ່ວຄາວບ້ານຫ້ວຍນ້ຳຂາວ, ນັ້ນ ກໍໄດ້ຖະແຫລງຮຽກຮ້ອງວ່າ ທາງ ການລາວ ແລະ ໄທ ຄວນທີ່ຈະເປີດໂອ ກາດໃຫ້ສຳນັກນຂ້າຫລວງໃຫຍ່ ຜູ້ລີ້ ໄພແຫ່ງອົງການສະຫະປະຊາຊາດ ຫລື UNHCR ເຂົ້າມາມີສ່ວນຮ່ວມໃນການພິ ຈາລະນາເຖິງສະຖານະພາບຂອງຊາວມົ້ງກ່ອນທີ່ຈະດຳເນີນການສົ່ງຊາວມົ້ງກັບຄືນໄປລາວດ້ວຍ ທັງນີ້ ກໍເພາະວ່າໃນຄວາມເປັນຈິງແລ້ວມີຊາວມົ້ງລາວຢູ່ສອງກຸ່ມດ້ວຍກັນທີ່ພັກອາໃສຢູ່ໃນສູນຮອງຮັບຊົ່ວຄາວດັງກ່າວ ຊຶ່ງກໍຄື ຊາວມົ້ງປ່າ ແລະ ຊາວມົ້ງທີ່ເປັນອາດີດທະ ຫານຂອງ CIAກັບອີກກຸ່ມໜຶ່ງຊຶ່ງເປັນຊາວມົ້ງລາວທີ່ເປັນຊາວບ້ານທຳມະດາຊຶ່ງໃນປະເພດ ທີ່ສອງນີ້ສາມາດທີ່ຈະສົ່ງກັບຄືນໄປລາວໄດ້ຢູ່ແລ້ວ ສ່ວນຊາວມົ້ງໃນປະເພດ ທຳອິດ ຫລືກຸ່ມທຳອິດຊຶ່ງມີຢູ່ປະມານ 2 000 ກວ່າຄົນນັ້ນ ຍ່ອມບໍ່ສາມາດທີ່ຈະຖືກສົບກັບຄືນໄປປະເທດລາວໄດ້ເນື່ອງຈາກວ່າໄດ້ຖືກທາງການລາວ ດຳເນີນມາດຕະການປາບປາມມາຢ່າງຕໍ່ ເນື່ອງຈຶ່ງໄດ້ພາກັນອົບພະຍົບໜີໄພສົງ ຄາມມາຢູ່ໃນປະເທດໄທນັ້ນເອງ ຫາກແຕ່ວ່າທາງການລາວກໍໄດ້ຖະແຫລງການປະຕິເສດມາໂດຍຕະຫລອດເຊັ່ນກັນວ່າ ບໍ່ມີການປາບປາມຊາວມົ້ງຢູ່ໃນລາວ ແລະ ກະແສຂ່າວທີ່ເກີດຂຶ້ນດັ່ງກ່າວນີ້ກໍເປັນຍ້ອນ ວ່າ ກຸ່ມຄົນບໍ່ດີໃນຕ່າງປະເທດ ຕ້ອງການທີ່ຈະບ່ອນທຳລາຍພາບພົດຂອງລັດຖະບານ ລາວໃນເວທີສາກົນ ສ່ວນໃນຊ່ວງເດືອນກຸມພາປີນີ້ທ່ານ ພົນຈັດຕະວາ ບົວສ້ຽງ ຈຳປາ ພັນຮອງຫົວໜ້າກົມໃຫຍ່ເສນາທິການກອງທັບປະຊາຊົນລາວຊຶ່ງໄດ້ເດີນທາງໄປກວດ ຢ້ຽມສູນຮອງຮັບຊົ່ວຄາວບ້ານຫ້ວຍນ້ຳຂາວ,ເຊັ່ນດຽວກັນ ແລະ ກໍໄດ້ຢືນຢັນກັບບັນດາ ແກນນຳຊາວມົ້ງວ່າຈະໃຫ້ການເບິ່ງແຍງຊາວມົ້ງທຸກຄົນເປັນຢ່າງດີກັບ ທັງຍັງຈະລົບລ້າງ ບັນດາຄວາມຜິດຕ່າງໆໃຫ້ແກ່ຊາວມົ້ງໃນທຸກກໍລະນີອີກດ້ວຍ ໂດຍໃນປັດຈຸບັນນີ້ຍັງເຫລືອຊາວມົ້ງຢູ່ສູນຮອງຮັບຈຳນວນ 4 000 ກວ່າຄົນ ທີ່ທາງ ການໄທຈະສົ່ງກັບຄືນໄປລາວທັງໝົດພາຍໃນທ້າຍປີນີ້ຕໍ່ໄປ ຊົງຣິດ ໂພນເງິນ ລາຍງານຈາກບາງກອກໃນວັນທີ 05 ກັນຍາ 2009 ຟັງສຽງລາຍ ງານເພື່ອລາຍລະອຽດເພິ່ມຕື່ມ